— Այն փաստը, որ ես երեխա եմ ունենալու, տղա լինի, թե աղջիկ, քեզ չի զրկի ոչնչից, Թովմաս։ Դու միշտ կլինես իմ սիրելի որդին՝ առաջնեկը։ Մոր սիրտն այնպես է ստեղծված, որ նա կարող է սիրել տասը երեխա և չի բաժանում այդ սերը տասը մասի, այն ավելի շուտ բազմապատկվում է։ Նույնն էլ քո դեպքում է։ Դու սիրում ես հորդ և սիրում ես մորդ և ոչ թե կիսատ սիրով, այլ լիարժեք սիրում ես յուրաքանչյուրին։ Եվ բացի դրանից, դու սիրում էիր տատիկիդ, կնքահորդ, Արաքսիին, շանդ... Դու հասկանո՞ւմ ես։